
HOTĂRÂRE NR.143/2026
pentru aprobarea proiectului și a cheltuielilor legate de proiect pentru investiția „ Investiții în infrastructura cabinetelor medicale publice, în Municipiul Vulcan, județul Hunedoara’’

        Consiliul Local al Municipiului Vulcan, întrunit în ședința ordinară din data de 29.07.2026,        

      Analizând Proiectul de hotărâre nr.156/1/14/28.07.2026 și Referatul de aprobare nr.156/1/15/28.07.2026 întocmit de către Primarul Municipiului Vulcan din care reiese necesitatea și oportunitatea adoptării unei hotărâri pentru aprobarea proiectului și a cheltuielilor legate de proiect pentru investiția „Investiții în infrastructura cabinetelor medicale publice, în Municipiul Vulcan, județul Hunedoara’’,
        Având în vedere Raportul nr. 152/1/16/238.07.2026 al  Compartimentului PFI-DL din cadrul aparatului de specialitate al Primarului municipiului  Vulcan,

        În baza avizului Comisiei de specialitate „Activități Economico-financiare și Agricultură” înregistrat sub  nr. 142/1/17/29.07.2026 a  Consiliului local Vulcan,
         Având în vederea acțiunea lansată de Ministerul Investițiilor si Proiectelor Europene ,  Ghidul Solicitantului Apel PS/901/PS_P1/OP4/RSO4.5/PS_P1_RSO4.5_A2 -,,Investiții în infrastructura cabinetelor medicale publice, inclusiv a cabinetelor medicale stomatologice organizate în unități de învățământ, dotarea cu unități mobile pentru asigurarea accesului copiilor și tinerilor care urmează o formă de învățământ la servicii de calitate ’’, aferent Programului Sănătate , Obiectivul de politică 4, Prioritatea 1, Obiectiv specific: RSO4.5, FEDR , aprobat prin Ordinul de ministru nr. 448 /26.03.2026; 

            În conformitate cu prevederile Legii 273/2006 privind finanțele publice locale, actualizată;
În temeiul art. 129, alin. 4, lit. d) , art. 136 (1) , art. 196, alin.1), lit a) și  ale art. 243, alin.1, lit. a)  din O.U.G nr. 57/2019 privind Codul administrativ, cu modificările şi completările ulterioare;
HOTĂRĂŞTE:
Art.1 Se aprobă proiectul „Investiții în infrastructura cabinetelor medicale publice, în Municipiul Vulcan, județul Hunedoara ’’ în vederea finanțării acestuia prin Ministerul Investițiilor si Proiectelor Europene, aferent Programului Sănătate, Obiectivul de politica 4 , Prioritatea 1 , obiectiv specific : RSO4.5, FEDR , în cadrul apelului de proiecte Apel PS/901/PS_P1/OP4/RSO4.5/PS_P1_RSO4.5_A2 - ,,Investiții în infrastructura cabinetelor medicale publice, inclusiv a cabinetelor medicale stomatologice organizate în unități de învățământ, dotarea cu unități mobile pentru asigurarea accesului copiilor și tinerilor care urmează o formă de învățământ la servicii de calitate ’’.
Art.2 Se aprobă valoarea totală a proiectului ”Investiții în infrastructura cabinetelor medicale publice, în Municipiul Vulcan, județul Hunedoara”, în cuantum de 2.528.431,13 lei (inclusiv TVA), din care valoarea eligibilă este în cuantum de 2.528.431,13 lei.

Art.3 Se aprobă contribuția proprie în proiect a Municipiului Vulcan, de 2% din valoarea eligibilă a proiectului, în cuantum de 50.568,62 lei, reprezentând cofinanțarea proiectului ”Investiții în infrastructura cabinetelor medicale publice, în Municipiul Vulcan, județul Hunedoara”.
          Art.4 Municipiul Vulcan se angajează să finanțeze toate sumele, reprezentând cheltuieli neeligibile si neprevăzute care pot apărea pe durata implementării proiectului                  „ Investiții în infrastructura cabinetelor medicale publice, în Municipiul Vulcan, județul Hunedoara ’’
            Art.5.Se împuterniceşte domnul Merișanu Cristian Ion, Primarul Municipiului Vulcan, Judeţul Hunedoara, să semneze în numele și pentru Municipiul Vulcan, toate documentele necesare depunerii, precontractării şi contractării proiectului.

Art.6 Cu aducerea la îndeplinire a prezentei hotărâri se încredințează Primarul municipiului Vulcan, prin Compartiment  PFI-DL .

            Art.7Împotriva prevederilor prezentei hotărâri se poate face contestaţie în conformitate cu prevederile Legii nr. 554/2004 privind contenciosul administrativ, cu modificările şi completările ulterioare.
          Art.8 Prezenta hotărâre se comunică Prefectului - județul Hunedoara, primarului municipiului Vulcan, Compartiment PFI-DL şi Serviciul Serviciului financiar, contabilitate şi se aduce la cunoștință publică.

   Municipiul Vulcan, 29.07.2026

     PREŞEDINTE DE ŞEDINŢĂ:           CONTRASEMNEAZĂ: SECRETAR  GENERAL                                         

    CONSILIER  GOVOR FLORIN                                       ROGOBETE MIHAELA
  Această hotărâre  fost adoptată cu   următoarele voturi:

  Total consilieri locali:19

  Prezenți:19

  Pentru  : 19

  Împotrivă:0

  Abțineri:0

